Πληροφορίες: Χριστίνα Σαμαρά

ΕΞΑΙΡΕΤΙΚΑ ΕΠΕΙΓΟΝ

**Αθήνα:** 12.11.2021

**Αρ. Πρωτ.:**  1466

ΠΡΟΣ: κ. Κ. Χατζηδάκη, Υπουργό Εργασίας και Κοινωνικών Υποθέσεων

**ΚΟΙΝ: «Πίνακας Αποδεκτών»**

ΘΕΜΑ: «Άμεση ολοκλήρωση των διαδικασιών της προκήρυξης του ν. 2643/98**»**

**Κύριε Υπουργέ,**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) η οποία, αποτελεί την τριτοβάθμια Οργάνωση των ατόμων με αναπηρία, χρόνιες παθήσεις και των οικογενειών τους στη χώρα και αναγνωρισμένο Κοινωνικό Εταίρο της ελληνικής Πολιτείας σε ζητήματα αναπηρίας, με το παρόν έγγραφό της θα ήθελε να θέσει υπόψη σας το ζήτημα της καθυστέρησης των διαδικασιών της προκήρυξης των θέσεων του ν. 2643/98.

Στις 5 Οκτωβρίου 2021 ολοκληρώθηκε η διαδικασία υποβολής των αιτήσεων για την προκήρυξη του ν.2643/98. Μετά από επικοινωνία που είχαμε με την αρμόδια υπηρεσία του Υπουργείου, καθώς και τις αρμόδιες υπηρεσίες του ΟΑΕΔ, ενημερωθήκαμε ότι δεν έχει πραγματοποιηθεί ακόμη η συγκρότηση των πρωτοβάθμιων περιφερειακών επιτροπών.

Λαμβάνοντας υπόψη την ήδη πολύ μεγάλη καθυστέρηση έκδοσης της προκήρυξης των θέσεων του ν.2643/98, ζητάμε την παρέμβασή σας για την επίσπευση των διαδικασιών ολοκλήρωσής της, μέσω της άμεσης συγκρότησης των πρωτοβάθμιων περιφερειακών επιτροπών, της δημοσιοποίησης χρονοδιαγράμματος για την αξιολόγηση των αιτήσεων και την τήρηση των υπολοίπων διαδικασιών που πρέπει να ακολουθηθούν μέχρι και τις τοποθετήσεις, προκειμένου να μην καθυστερήσουν περισσότερο ο διορισμός των επιτυχόντων, που ταλαιπωρούνται εδώ και χρόνια.

Ευελπιστώντας πως κατανοείτε τη σοβαρότητα του θέματος ώστε να ανταποκριθείτε άμεσα στο ανωτέρω ζήτημα, σας ευχαριστούμε εκ των προτέρων.

Αναμένοντας την ανταπόκρισή σας στο ε λόγω αίτημα,

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Β. Κούτσιανος**

**Πίνακας Αποδεκτών:**

* Γραφείο Υφυπουργού Εργασίας και Κοινωνικών Υποθέσεων, κ. Δ. Μιχαηλίδου
* Γραφείο Γ.Γ. Κοινωνικής Αλληλεγγύης και Καταπολέμησης της Φτώχειας,

κ. Γ. Σταμάτη

- Γραφείο Γ.Γ. Εργασίας, κ. Α. Στρατινάκη

- Γραφείο Διοικητή ΟΑΕΔ, κ. Σ. Πρωτοψάλτη

* Οργανώσεις Μέλη Ε.Σ.Α.μεΑ.

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |